Úradný vestník L 251 , 03/10/1996 S. 0030 - 0042



Rozhodnutie Spoločného výboru EHP č. 60/95 z 18. júla 1995, ktorým sa dopĺňa príloha XIII (Doprava) Dohody o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže príloha XIII k dohode bola zmenená a doplnená rozhodnutím Spoločného výboru EHP č. 20/94 z 28. októbra 1994 [1]; keďže sa do dohody má včleniť nariadenie Rady (ES) č. 3315/94 z 22. decembra 1994, ktorým sa mení a dopĺňa nariadenie (EHS) č. 3118/93 stanovujúce podmienky, za ktorých môžu prepravcovia, ktorí nemajú sídlo v členskom štáte, realizovať vnútroštátnu diaľkovú prepravu v členskom štáte [2], ROZHODOL TAKTO: Článok 1 Do bodu 26c (nariadenie Rady (EHS) č. 3118/93) prílohy XIII k dohode sa pred úpravu vkladá tento text: ", v znení: — 394 R 3315: nariadenie Rady (ES) č. 3315/94 z 22. decembra 1994 (Ú. v. ES L 350, 31.12.1994, s. 9)." Článok 2 V bode 26c (nariadenie Rady (EHS) č. 3118/93) sa úpravy a) až j) nahrádzajú takto: "a) Toto nariadenie sa nebude v rokoch 1995 a 1996 uplatňovať na podniky založené v Rakúsku, ani v súvislosti s prepravou tovarov na území Rakúska. b) K článku 2 sa pridáva tento text: "Ročná kvóta pre kabotážnu prepravu pre Island, Lichtenštajnsko a Nórsko zahŕňa 560 oprávnení, z ktorých každé platí dva mesiace; počnúc 1. januárom 1996 sa táto kvóta každoročne zvyšuje o 30 %. Uvedená kvóta sa medzi Island, Lichtenštajnsko a Nórsko rozdelí takto: | 1995 | 1996 | 1997 | 1. január 1998 až 30. jún 1998 | Island | 13 | 17 | 23 | 15 | Lichtenštajnsko | 33 | 43 | 57 | 37 | Nórsko | 514 | 669 | 870 | 567 | Kvóta pre Lichtenštajnsko na rok 1995 bude predstavovať čiastku osem dvanástin celkovej ročnej kvóty na rok 1995, čo zodpovedá počtu kalendárnych mesiacov do konca roka, ktoré ostávajú po dni nadobudnutia účinnosti Dohody o EHP pre Lichtenštajnsko 1. mája 1995. Spoločenstvo získa dodatočných 521 oprávnení na kabotážnu prepravu, každé s platnosťou na dva mesiace, pričom počnúc 1. januárom 1996 sa tento počet každoročne zvýši o 30 %. Oprávnenia spoločenstva na kabotážnu prepravu sa medzi členské štáty ES rozdelia takto: | 1995 | 1996 | 1997 | 1. január 1998 až 30. jún 1998 | Belgicko | 40 | 52 | 69 | 45 | Dánsko | 40 | 53 | 69 | 44 | Nemecko | 67 | 88 | 115 | 75 | Grécko | 19 | 25 | 34 | 22 | Španielsko | 42 | 55 | 73 | 49 | Francúzsko | 56 | 73 | 95 | 62 | Írsko | 18 | 23 | 29 | 19 | Taliansko | 55 | 72 | 94 | 62 | Luxembursko | 20 | 26 | 35 | 24 | Holandsko | 59 | 78 | 102 | 67 | Rakúsko | 0 | 0 | 48 | 31 | Portugalsko | 24 | 31 | 40 | 26 | Fínsko | 20 | 26 | 34 | 23 | Švédsko | 26 | 34 | 45 | 30 | Veľká Británia | 35 | 46 | 60 | 40" | c) V ods. 2 článku 3 výraz "Komisia" znamená "Komisiu ES". Pokiaľ ide o Island, Lichtenštajnsko a Nórsko, pošle Komisia ES oprávnenia na kabotážnu prepravu na Stály výbor EZVO, ktorý ich rozdelí medzi príslušné členské štáty podľa sídla. d) V prípadoch uvedených v článkoch 5 a 11, ktoré sa týkajú členských štátov EZVO bude výraz "Komisia" znamenať "Stály výbor EZVO". Súhrnné vyhlásenia, uvedené v ods. 2 článku 5, sa súčasne pošlú na Stály výbor EHP, ktorý ich zhrnie a zašle do členských štátov ES a EZVO. e) Znenie písm. e) ods. 1 článku 6 sa nahrádza takto: "DPH (daň z pridanej hodnoty) alebo daň z obratu uvalená za prepravné služby". f) V situácií uvedenej v článku 7: - pokiaľ ide o štáty EZVO termín "Komisia" znamená "Dozorný orgán EZVO" a "Rada" znamená "Stály výbor EZVO". - ak členský štát ES požiada Komisiu alebo Island, Lichtenštajnsko a Nórsko požiadajú Dozorný orgán EZVO, aby sa prijali bezpečnostné opatrenia, Spoločnému výboru EHP sa to bezodkladne oznámi a poskytnú sa mu všetky súvisiace informácie. Na žiadosť zmluvnej strany sa uskutočnia konzultácie so Spoločným výborom EH P. O takéto konzultácie sa môže požiadať aj pri predĺžení bezpečnostných opatrení. Keď Komisia ES alebo Dozorný orgán EZVO prijme rozhodnutie, okamžite oznámi prijaté opatrenia Spoločnému výboru EHP. Pokiaľ ktorákoľvek z dotknutých strán usúdi, že bezpečnostné opatrenia by vytvorili nerovnováhu medzi právami a povinnosťami zmluvných strán, článok 114 dohody sa uplatní mutatis mutandis. g) Island, Lichtenštajnsko a Nórsko uznávajú dokumenty spoločenstva vydané Komisiou a členskými štátmi ES v súlade s prílohami I až III k nariadeniu ako dostatočný dôkaz pre vykonávanie kabotážnej prepravy na území Islandu, Lichtenštajnska a Nórska. Na účely takéhoto uznania odkaz na "členský štát/členské štáty", uvedený v ustanoveniach dokumentov spoločenstva stanovených v prílohách I, II, III a IV k nariadeniu, znamená "členský štát/štáty, Island, Lichtenštajnsko a/alebo Nórsko." h) Spoločenstvo a členské štáty ES uznávajú dokumenty vydané Islandom, Lichtenštajnskom a Nórskom v súlade s prílohami I až III k nariadeniu, v znení dodatku 2 k tejto prílohe ako dostatočný dôkaz pre vykonávanie činností kabotážnej prepravy na území členského štátu ES. i) Pokiaľ Island, Lichtenštajnsko a Nórsko vydajú dokumenty uvedené v prílohách I až IV k nariadeniu, tieto dokumenty musia zodpovedať vzorom uvedeným v dodatku 2 k tejto prílohe." Článok 3 Dodatok pripojený k tomuto rozhodnutiu nahrádza dodatok 2 k prílohe 11 k rozhodnutiu Spoločného výboru EHP č. 7/94 z 21. marca 1994, ktorým sa mení a dopĺňa Protokol 47 a určité prílohy k Dohode o EHP [3]. Článok 4 Texty nariadenia Rady č. 3315/94(ES) v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické. Článok 5 Toto rozhodnutie nadobúda účinnosť 1. augusta 1995 za predpokladu, že Spoločnému výboru EHP boli predložené všetky oznámenia podľa ods. 1 článku 103 dohody. Článok 6 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 18. júla 1995 Za Spoločný výbor EHP predseda E. Berg [1] Ú. v. ES L 325, 17.12.1994, s. 72. [2] Ú. v. ES L 350, 31.12.1994, s. 9. [3] Ú. v. ES L 160, 28.6.1994, s. 93. -------------------------------------------------- PRÍLOHA " DODATOK 2 DOKUMENTY STANOVENÉ V PRÍLOHÁCH K NARIADENIU RADY (EHS) č. 3118/93, UPRAVENÉ NA ÚČELY DOHODY O EHP (Pozri úpravu i) v bode 26c prílohy XIII k dohode) PRÍLOHA I +++++ TIFF +++++ +++++ TIFF +++++ PRÍLOHA II +++++ TIFF +++++ +++++ TIFF +++++ PRÍLOHA III +++++ TIFF +++++ +++++ TIFF +++++ +++++ TIFF +++++ +++++ TIFF +++++ PRÍLOHA IV +++++ TIFF +++++ " --------------------------------------------------